pythainlp/thai-wiki-dataset-v3 huggingface dataset:
คาราคอรม

คาราคอรม (, อักษรโรมัน: Qaraqorum, อักษรซีริลลิก: Каракорум) เป็นเมืองที่ตั้งอยู่ริมฝั่งแม่น้ำออร์ค็องทางตะวันตกเฉียงเหนือของจังหวัดโอโวร์คังไก ห่างจากอูลานบาตาร์ เมืองหลวงของประเทศมองโกเลีย ไปทางตะวันตก 230 กม. ตั้งอยู่ตอนกลางของที่ราบสูงมองโกเลีย เป็นที่รู้จักกันดีในฐานะที่เป็นเมืองหลวงโบราณของอดีตจักรวรรดิมองโกล
ชื่อคาราคอรมเป็นคำภาษาเตอร์กิก / มองโกเลีย หมายถึง "กรวดสีดำ" ในเอกสารเปอร์เซียจะปรากฏเป็นชื่อว่า قراقوروم Qarā- qūrūm ส่วนในภาษาจีนจะเรียกว่า ฮาลาเหอหลิน  (哈剌和林) หรือเรียกย่อว่า เหอหลิน (和林) ส่วนในภาษามองโกเลียสมัยใหม่มักเขียนชื่อว่า คาร์คอรม (Хархорум) หรือ คาร์คอริง (Хархорин)
บริเวณนี้เต็มไปด้วยหินแม่น้ำสีดำเช่นหินแอนดีไซต์และหินบะซอลต์ เรียงรายอยู่โดยรอบแม้จนถึงปัจจุบัน และพื้นดินจะดูเป็นสีดำเมื่อเปียกน้ำฝน สมดังชื่อ "กรวดสีดำ"
== ประวัติศาสตร์ ==

เริ่มแรก เจงกิส ข่านได้สร้างฐานการขนส่งสำหรับการพิชิตแดนตะวันตกขึ้นที่นี่ หลังจากนั้นโอเกเดย์ ข่าน ซึ่งเป็นข่านรุ่นที่สองก็ได้สร้างวังและกำแพงในปี 1235 และกำหนดให้เป็นเมืองหลวงของจักรวรรดิมองโกล
แม้หลังจากกุบไล ข่าน ซึ่งเป็นข่านองค์ที่ 5 ได้ย้ายเมืองหลวงไปยังเมืองต้าตู (大都, ปัจจุบันคือกรุงปักกิ่ง สาธารณรัฐประชาชนจีน) แล้ว เมืองนี้ก็ยังถือว่าเป็นเมืองฐานของแผ่นดินหลักของมองโกเลีย และยังได้กลายเป็นเมืองหลวงของราชวงศ์หยวนเหนือ หลังจากที่ชาวมองโกเลียถูกไล่ไปทางเหนือโดยจูหยวนจาง ผู้ก่อตั้งราชวงศ์หมิง
ในตอนท้ายของศตวรรษที่ 16 คาราคอรมถูกทิ้งร้างหลังจากการจัดหาวัสดุสำหรับการก่อสร้างวัดเอร์เดเนโซ วัดในพุทธศาสนาในทิเบต หลังจากนั้นก็ได้หายไปจากประวัติศาสตร์ชั่วขณะหนึ่ง แต่เมื่อปลายศตวรรษที่ 19 นีโคไล คีเซลอฟ (Николай Киселёв) นักวิจัยชาวรัสเซีย ได้ค้นพบซากปรักหักพังและการสำรวจการขุดครั้งแรกได้ดำเนินการร่วมกันระหว่างสหภาพโซเวียตกับสาธารณรัฐประชาชนมองโกเลีย ระหว่างปี 1948 ถึง 1949 ผู้นำคณะสำรวจยังไม่เชื่อว่าที่นี่มีวังอยู่ แต่หลังจากการสอบสวนเต็มรูปแบบซึ่งดำเนินการร่วมกับเซียร์เกย์ วลาดีมีโรวิช (Сергей Владимирович) นักโบราณคดีผู้เชี่ยวชาญ ก็ได้สรุปถึงการมีอยู่ของวัง และในปีเดียวกันนั้นคีเซลอฟก็ได้รับรางวัลสตาลินจากความสำเร็จของเขา และได้เข้าเป็นสมาชิกของสถาบันวิทยาศาสตร์แห่งสหภาพโซเวียตในปี 1953 หลังจากนั้นสถาบันวิจัยประวัติศาสตร์วิทยาศาสตร์แห่งมองโกเลียได้ทำการสำรวจตั้งแต่ปี 1976 ถึง 1985 และหลังจากที่มองโกเลียได้เปลี่ยนเป็นระบอบประชาธิปไตยแล้วก็ยังได้ร่วมมือกับนักสำรวจจากญี่ปุ่นในปี 1995 และจากเยอรมนีในปี 1999 ด้วย
== สถานที่เที่ยว ==
ปัจจุบันซากโบราณสถานคาราคอรมเป็นภูมิทัศน์ทางวัฒนธรรมที่ได้รับการขึ้นทะเบียนเป็นแหล่งมรดกโลกของภูมิทัศน์วัฒนธรรมหุบเขาออร์ค็องและยังเป็นที่รู้จักในฐานะรีสอร์ตน้ำพุร้อนอีกด้วย
วัดเอร์เดเน โซ
แหล่งมรดกโลกหุบเขาออร์ค็อง
เส้นทางทุ่งหญ้า
== เชิงอรรถ ==
เจงกิส ข่าน
เมืองโบราณ
Coordinates on Wikidata
The Great General

redirect เปาบุ้นจิ้น ขุนศึกตระกูลหยาง ภาค 2
เกาะเปรัก

เกาะเปรัก (Pulau Perak) เป็นเกาะหินแกรนิตขนาดเล็กที่โพล่พ้นน้ำเหนือช่องแคบมะละกา และเป็นจุดตะวันตกสุดของประเทศมาเลเซีย
เกาะเปรักเป็นส่วนหนึ่งของรัฐเกอดะฮ์และมีการคาดหมายว่าจะกำหนดให้เป็นพื้นที่คุ้มครองทางทะเล
ในเดือนมีนาคม พ.ศ. 2557 สายการบินมาเลเซียแอร์ไลน์ เที่ยวบินที่ 370 หายไปจากเรดาร์ของมาเลเซียใกล้กับเกาะแห่งนี้
== อ้างอิง ==
เปรัก
เปรัก
มิสอินเตอร์เนชั่นแนลควีน 2014

มิสอินเตอร์เนชั่นแนลควีน 2014 (Miss International Queen 2014) เป็นการจัดประกวดมิสอินเตอร์เนชั่นแนลควีน ครั้งที่ 10 จัดขึ้นในวันที่ 7 พฤศจิกายน พ.ศ. 2557 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก โดยมาร์เซลลา โอไฮโอ มิสอินเตอร์เนชั่นแนลควีน 2013 จากประเทศบราซิล ได้สวมมงกุฎให้แก่ อีซาเบลลา ซานตีอาโก จากประเทศเวเนซุเอลา เป็นผู้ครองตำแหน่งมิสอินเตอร์เนชั่นแนลควีนประจำปีนี้
== ผลการประกวด ==
== รางวัลพิเศษ ==
== ผู้เข้าประกวด ==
ในปีนี้มีผู้เข้าประกวดทั้งหมด 22 คน ดังต่อไปนี้
- Mariah Fernanda
- Rafaela Manfrini
- Raika Ferraz
- Daniela Manyoma
- Yuni Carey
- Annabel Yu
- Lilia Kisaragi
- Ribbon Park
- Piyada Inthavong
- Cicie Sinclair
- Solongo
- Myo Ko Ko San
- Ithzelle Berdrinadxy
- Kim Marie Villagalano
- Maria Venus Gomez
- Veronica Svetlova
- Cristini Couto
- ณิศศา เกตุระหงษ์
- Yanki Bayramoglu
- Samira Sitara
- Isabella Santiago
- Angelina May Nguyen
== อ้างอิง ==
มิสอินเตอร์เนชั่นแนลควีน
หวานใจสุดสยอง

หวานใจสุดสยอง  เป็นละครโทรทัศน์ของเกาหลีใต้ นำแสดงโดย พัก ชี-ฮู และ ซง จี-ฮโย ร่วมด้วย Yi Gi-gwang, Hahm Eun-jung และ ชเว ยอ-จิน ออกอากาศทาง KBS2 ตั้งแต่วันที่ 13 สิงหาคม ถึง 2 ตุลาคม ค.ศ. 2018 ทุกวันจันทร์และวันอังคาร เวลา 22:00 น. (เวลามาตรฐานเกาหลี)
== เรื่องย่อ ==
ฟิลลิป (พัก ชี-ฮู) และ อึล-ซุน (ซง จี-ฮโย) ถูกผูกมัดด้วยโชคชะตาที่ไม่ธรรมดา: ความสุขของคน ๆ หนึ่งมักทำให้อีกฝ่ายโชคร้ายเสมอ ทั้งสองเริ่มเขียนบทละครด้วยกัน และเหตุการณ์ในบทละครก็เริ่มเกิดขึ้นในชีวิตจริงอย่างลึกลับ
== นักแสดง ==
=== นักแสดงหลัก ===
พัก ชี-ฮู รับบทเป็น ยู ฟิลลิป/ยู อึล-ชุก
ดาราดังผู้มีโชคไม่ธรรมดาและประสบความสำเร็จทุกอย่างที่เขาทำ แต่เขาต้องมาโชคร้ายเมื่อต้องมาทำงานกับนักเขียนบทสาวอย่าง โอ อึล-ซุน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน
ซง จี-ฮโย รับบทเป็น โอ อึล-ซุน
นักเขียนบทสาวผู้โชคร้ายซึ่งมีสัมผัสพิเศษมองเห็นอนาคต เธอพยายามช่วยเหลือ ฟิลลิป พระเอกละครชื่อดังให้รอดพ้นจากการถูกปองร้ายโดย ซา ดง-ช็อล อดีตเพื่อนร่วมวง จัมป์ไฟฟ์ ตามบทละครที่เธอเขียน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน.
== หมายเหตุ ==
== อ้างอิง ==
ละครโทรทัศน์ช่องเคบีเอส‎ 
ละครโทรทัศน์เกาหลีใต้ที่เริ่มออกอากาศในปี พ.ศ. 2561
ผาหินช้าง

ผาหินช้าง เป็นหน้าผาหินบะซอลต์รูปช้างที่เกิดขึ้นเองตามธรรมชาติ ตั้งอยู่บนเกาะไฮเม่ในหมู่เกาะแวสต์มานาเอย์ยาร์ ผานี้เป๋นผาหินบะซอลต์ที่เกิดจากการปะทุของภูเขาไฟเอลเฟล
หน้าผานี้มีชื่อเสียงจากลักษณะที่คล้ายกับหัวของช้างที่มีงวงจมอยู่ในน้ำ
== อ้างอิง ==
ป้ายหวีด

ป้ายหวีด เป็นป้ายที่ติดตั้งบริเวณรางรถไฟ มีความหมายให้พนักงานขับรถไฟหรือผู้ควบคุมหัวรถจักรกดหวีดรถไฟ
== ประเทศไทย ==
ในประเทศไทยมักเรียกว่า ป้าย ว เป็นป้ายวงกลมสีขาวมีตัวอักษร ว สีดำอยู่ตรงกลาง ขนาดเส้นผ่านศูนย์กลางประมาณ 60 ซม. และจะมีสัญลักษณ์พิเศษแยกออกไปตามแต่ละชนิด โดยป้ายหวีดรถจักรในประเทศไทยมีทั้งหมด 5 ชนิด ดังนี้:
ป้ายหวีดรถจักรทั้วไป
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง
ป้ายหวีดรถจักรสำหรับถนนผ่านเสมอระดับทางไม่มีเครื่องกั้นถนน
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง มีเส้นสีดำขนาดกว้าง 5 ซม. ด้านหลังสีขาวใต้ตัว ว
ป้ายหวีดรถจักรสำหรับถนนผ่านเสมอระดับทางมีเครื่องกั้นถนนแต่ไม่มีสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีขาวขนาด 25x50 ซม. และมีสัญลักษณ์กากบาททะแยงมุมกว้าง 5 ซม.
ป้ายหวีดรถจักรสำหรับถนนผ่านเสมอระดับทางมีเครื่องกั้นถนนและสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 25x50 ซม. และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 5 วง โดยอยู่ตรงมุม 4 วง ตรงกลาง 1 วง
ป้ายหวีดรถจักรสำหรับถนนผ่านเสมอระดับทางมีเครื่องกั้นถนนสัมพันธ์กับสัญญาณประจำที่ไม่มีสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 30x50 ซม. จัดวางในแนวตั้ง และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 2 วงเรียงตามแนวดิง
ไฟล์:TH railway sign - General Whistle.svg|ป้ายหวีดรถจักรทั่วไป
ไฟล์:TH railway sign - Level Crossing Whistle.svg|ป้ายหวีดรถจักรสำหรับถนนผ่านเสมอระดับทางไม่มีเครื่องกั้นถนน
ไฟล์:TH railway sign - Crossing (NL) Whistle.svg|ป้ายหวีดรถจักรสำหรับถนนผ่านเสมอระดับทางมีเครื่องกั้นถนนแต่ไม่มีสัญญาณผ่านถนนเสมอระดับทาง
ไฟล์:TH railway sign - Crossing (FL) Whistle.svg|ป้ายหวีดรถจักรสำหรับถนนผ่านเสมอระดับทางมีเครื่องกั้นถนนและสัญญาณผ่านถนนเสมอระดับทาง
ไฟล์:TH railway sign - Crossing (CL) Whistle.svg|ป้ายหวีดรถจักรสำหรับถนนผ่านเสมอระดับทางมีเครื่องกั้นถนนสัมพันธ์กับสัญญาณประจำที่ไม่มีสัญญาณผ่านถนนเสมอระดับทาง
== อ้างอิง ==
ทางรถไฟผ่านถนนเสมอระดับ
โครงสร้างพื้นฐานทางรถไฟ
วอร์เนอร์บราเธอส์ดิสคัฟเวอรี

วอร์เนอร์บราเธอส์ดิสคัฟเวอรี (Warner Bros. Discovery, Inc.) เป็นบริษัทสื่อของสหรัฐ เกิดจากการควบรวมกิจการระหว่างวอร์เนอร์มีเดีย และดิสคัฟเวอรี ซึ่งการควบรวมดำเนินการเสร็จสิ้นเมื่อวันที่ 8 เมษายน ค.ศ. 2022
วอร์เนอร์บราเธอส์ดิสคัฟเวอรี ประกอบด้วยหน่วยธุรกิจหลักจำนวนแปดกลุ่ม โดยผลิตภัณฑ์ที่สำคัญของบริษัท อาทิ วอร์เนอร์บราเธอส์พิกเจอส์, นิวไลน์ซินีมา, ดีซีฟิล์ม, วอร์เนอร์บราเธอส์แอนิเมชัน, ดีซีคอมิกส์, สถานีโทรทัศน์ซีเอ็นเอ็น, เดอะซีดับเบิลยู, เอชบีโอ, ดิสคัฟเวอรีแชนแนล, แอนิมอลแพลนเน็ต, การ์ตูนเน็ตเวิร์ค และบูมเมอแรง เป็นต้น
==อ้างอิง==
 
วอร์เนอร์มีเดีย
บริษัทที่ก่อตั้งในปี พ.ศ. 2565
บริษัทการบันเทิงของสหรัฐ
บริษัทด้านสื่อของสหรัฐ
กลุ่มบริษัทของสหรัฐอเมริกา
บริษัทนานาชาติที่มีสำนักงานใหญ่อยู่ที่สหรัฐอเมริกา
บริษัทจดทะเบียนในตลาดหลักทรัพย์แนสแด็ก
ดราก้อนบอล Z การคืนชีพของฟรีเซอร์

ดราก้อนบอล Z การคืนชีพของฟรีเซอร์ (ドラゴンボールZ 復活の「; Dragon Ball Z: Resurrection 'F') เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย ทาดาโยชิ ยามามุโระ ภาพยนตร์มีกำหนดเปิดตัวที่ประเทศญี่ปุ่นในวันที่ 18 เมษายน ค.ศ. 2015
== อ้างอิง ==
== แหล่งข้อมูลอื่น ==
ภาพยนตร์แอนิเมชันดราก้อนบอล
ภาพยนตร์โดยโทเอแอนิเมชัน
ภาพยนตร์อนิเมะที่ออกฉายในปี พ.ศ. 2558
ภาพยนตร์อนิเมะที่มีผลต่อเนื้อเรื่องหลัก
กองทัพฟรีเซอร์
กลุ่ม (เครือข่ายสังคมออนไลน์)

กลุ่ม ซึ่งทุกคนสามารถสร้างกลุ่มตัวเองได้ โดยสามารถเชิญเพื่อนมาอยู่ในกลุ่มที่สร้าง แอพเพคชั่นที่สามารถสรา้งกลุ่มแบบ แชท และแบบฟีดได้ เช่น เฟซบุ๊ก เมสเซนเจอร์ เป็นต้น
สื่อสังคม
คณะรัฐมนตรีญี่ปุ่น

คณะรัฐมนตรีญี่ปุ่น  เป็นองค์การฝ่ายบริหารสูงสุดของรัฐบาลญี่ปุ่นที่ประกอบด้วยนายกรัฐมนตรีซึ่งแต่งตั้งโดยจักรพรรดิหลังจากได้รับการเสนอชื่อโดยสภานิติบัญญัติแห่งชาติ และสมาชิกคนอื่น ๆ มากสุดอีก 19 คน เรียกว่ารัฐมนตรี นายกรัฐมนตรีได้รับการเสนอชื่อโดยสภานิติบัญญัติแห่งชาติ และรัฐมนตรีส่วนที่เหลือจะได้รับการแต่งตั้งและถูกขับไล่โดยนายกรัฐมนตรี คณะรัฐมนตรีจะรับผิดชอบต่อสภานิติบัญญัติแห่งชาติร่วมกัน และจะต้องลาออกจากตำแหน่งหากมีการเสนอการอภิปรายไม่ไว้วางใจโดยสภานิติบัญญัติแห่งชาติ
== การแต่งตั้ง ==

ภายใต้รัฐธรรมนูญแห่งญี่ปุ่น รัฐมนตรีได้รับการแต่งตั้งหลังจากการคัดเลือกบุคคลเพื่อดำรงตำแหน่งนายกรัฐมนตรี สมาชิกส่วนใหญ่ของคณะรัฐมนตรีรวมถึงนายกรัฐมนตรีจะต้องเป็นสมาชิกสภานิติบัญญัติแห่งชาติและจะต้องเป็นพลเรือนทุกคน ภายใต้กฎหมายคณะรัฐมนตรี จำนวนของรัฐมนตรี (ไม่รวมนายกรัฐมนตรี) ต้องถึง 14 คนหรือน้อยกว่า แต่จำนวนนี้อาจเพิ่มขึ้นสูงสุดถึง 19 คนหากมีเหตุจำเป็นพิเศษ ถ้ารัฐมนตรีส่วนใหญ่ลาออก ก็จะยังปฏิบัติราชการแผ่นดินต่อไปจนถึงการแต่งตั้งนายกรัฐมนตรีคนใหม่ ขณะที่ยังคงดำรงตำแหน่ง การดำเนินการทางกฎหมายต่อรัฐมนตรีจะกระทำไม่ได้หากนายกรัฐมนตรีไม่อนุญาต อีกทั้งคณะรัฐมนตรีจะต้องลาออกทั้งคณะหากเกิดสถานการณ์ดังต่อไปนี้:
เมื่อมีการเสนอการอภิปรายไม่ไว้วางใจ หรือการอภิปรายไว้วางใจไม่สำเร็จโดยสภาผู้แทนราษฎร เว้นแต่การยุบสภาภายใน 10 วัน
การเรียกประชุมสภาผู้แทนราษฎรครั้งแรกหลังการเลือกตั้งเป็นการทั่วไป (แม้ว่านายกรัฐมนตรีจะถูกเลือกและแต่งตั้งซ้ำ และรัฐมนตรีคนอื่น ๆ ได้รับการแต่งตั้งอีกครั้ง)
เมื่อตำแหน่งนายกรัฐมนตรีว่างลง หรือนายกรัฐมนตรีประกาศเจตนารมณ์ในการลาออกจากตำแหน่ง
== อำนาจ ==
คณะรัฐมนตรีใช้อำนาจ 2 ทาง อำนาจบางส่วนถูกใช้ภายใต้พระปรมาภิไธยของจักรพรรดิโดย "คำแนะนำและการเห็นชอบ" ของคณะรัฐมนตรี อำนาจอีกส่วนถือโดยคณะรัฐมนตรีอย่างเด่นชัด ขณะที่ประเทศอื่น ๆ ภายใต้ระบอบราชาธิปไตยภายใต้รัฐธรรมนูญ จักรพรรดิทรงไม่ถืออำนาจสูงสุดตามตำแหน่งของพระองค์ แต่รัฐธรรมนูญได้บัญญัติอำนาจบริหารให้เป็นของคณะรัฐมนตรีแทน ด้วยเหตุนี้ กิจการราชการแผ่นดินต่าง ๆ จึงกระทำโดยคณะรัฐมนตรีวันต่อวัน
== คณะปัจจุบัน ==
== อ้างอิง ==
รัฐบาลญี่ปุ่น
พายุทุเรียน

ทุเรียน (Durian) เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย
พายุทุเรียนนั้นอาจหมายถึง
พายุโซนร้อนกำลังแรงทุเรียน (พ.ศ. 2544) ( T0103,  05W) – เป็นพายุที่มีผลกระทบต่อประเทศจีนในช่วงต้นเดือนกรกฎาคม จึงทำให้มีผู้เสียชีวิตประมาณ 78 ราย
พายุไต้ฝุ่นทุเรียน (พ.ศ. 2549) ( T0621,  24W,  เรมิง) – เป็นพายุซูเปอร์ไต้ฝุ่นระดับ 5 ที่มีผลกระทบต่อประเทศฟิลิปปินส์ และประเทศเวียดนาม จึงทำให้มีผู้เสียชีวิตประมาณ 1,497 ราย
ทุเรียน ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2549 และแทนที่ด้วยชื่อ มังคุด (Mangkhut) ในฤดูพายุไต้ฝุ่นแปซิฟิก พ.ศ. 2556 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2561
ไฟล์:Severe Tropical Storm Durian 2001-07-01 0000Z.png|พายุโซนร้อนกำลังแรงทุเรียน (พ.ศ. 2544) ขณะมีกำลังแรงสูงสุดเมื่อวันที่ 1 กรกฎาคม พ.ศ. 2544
ไฟล์:Typhoon Durian 2006-11-29 0500Z.png|พายุไต้ฝุ่นทุเรียน (พ.ศ. 2549) ขณะมีกำลังแรงสูงสุดเมื่อวันที่ 29 พฤศจิกายน พ.ศ. 2549
ทุเรียน
ทุเรียน
อีบราร์ คาราคูร์ต

อีบราร์ คาราคูร์ต (Ebrar Karakurt) เกิดเมื่อวันที่ 17 เดือนมกราคม ค.ศ. 2000 เป็นนักวอลเลย์บอลหญิงชาวตุรกี เล่นในตำแหน่งตัวตบตรงข้ามหัวเสา ปัจจุบันเล่นในทีมอีกอร์ โนวารา ในประเทศอิตาลี และเป็นนักกีฬาทีมวอลเลย์บอลหญิงทีมชาติตุรกี
== ประวัติการเล่นวอลเลย์บอล ==
=== สโมสร ===
=== ทีมชาติ ===
คาราคูร์ตติดทีมชาติตุรกีครั้งแรกในชุดยุวชนรุ่นอายุไม่เกิน 18 ปี ซึ่งในการแข่งขันวอลเลย์บอลยุวชนหญิงชิงแชมป์โลกรุ่นอายุไม่เกิน 19 ปี เมื่อปี พ.ศ. 2560 ที่ประเทศอาร์เจนตินา ในรอบรองชนะเลิศเมื่อวันที่ 26 สิงหาคม พ.ศ. 2560 ครั้งนั้นพบกับทีมชาติอิตาลี คาราคูร์ตได้แสดงการส่ายหน้าอกใส่ผู้เล่นทีมชาติอิตาลีจนกรรมการตัดสินให้ใบแดง 
ต่อมาคาราคูร์ตติดทีมชาติชุดเยาวชนอายุไม่เกิน 23 ปี และสามารถนำทีมชาติตุรกีคว้าแชมป์วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ณ ประเทศสโลวิเนียมาครอง และพัฒนาฝีมือจนได้ติดทีมชาติชุดใหญ่ในปี พ.ศ. 2561 เป็นต้นมา
ในเดือนสิงหาคม พ.ศ. 2564 คาราคูร์ตถูกหนังสือพิมพ์ของตุรกีฉบับหนึงนำเสนอข่าวเกี่ยวกับความสัมพันธ์กับหญิงสาว  และถูกผู้นำทางศาสนาในตุรกีวิพากษ์วิจารณ์  แต่สหพันธ์วอลเลย์บอลของตุรกี และนักวอลเลย์บอลหญิงทีมชาติตุรกีบางส่วน ได้ออกมาแสดงจุดยืนสนับสนุนคาราคูร์ต 
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2543
นักวอลเลย์บอลหญิงชาวตุรกี
องค์การบริหารส่วนตำบลเชียงดาว

องค์การบริหารส่วนตำบลเชียงดาว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 5, 9–12, 14–16 และพื้นที่บางส่วนของหมู่ที่ 4, 6–8, 13 ตำบลเชียงดาว (เฉพาะนอกเขตเทศบาลตำบลเชียงดาว) ในอำเภอเชียงดาว จังหวัดเชียงใหม่ เดิมได้รับการจัดตั้งเป็นสภาตำบลเชียงดาวใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเชียงดาวเมื่อ พ.ศ. 2539
เขตองค์การบริหารส่วนตำบลเป็นที่ตั้งของสถานที่สำคัญคือ ดอยหลวงเชียงดาว ได้รับการประกาศให้เป็นพื้นที่สงวนชีวมณฑลแห่งใหม่ของโลกจากยูเนสโกเมื่อวันที่ 15 กันยายน พ.ศ. 2564 ในการประชุมคณะกรรมการสภาประสานงานระหว่างชาติว่าด้วยโครงการด้านมนุษย์และชีวมณฑล (International Co-orinating Council on the Man and the Biosphere Programme: MAB-ICC) ครั้งที่ 33 ระหว่างวันที่ 13–17 กันยายน พ.ศ. 2564 ณ กรุงอาบูจา ประเทศไนจีเรีย
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลเชียงดาว
เชียงดาว
เชียงดาว
วัดพระยาออก

วัดพระยาออก เป็นโบราณสถานที่ตั้งอยู่ภายในโรงเรียนพิบูลวิทยาลัย ซึ่งอยู่ไม่ไกลจากแนวคูเมืองและกำแพงเมืองชั้นใน ในตำบลทะเลชุบศร อำเภอเมืองลพบุรี จังหวัดลพบุรี
==ประวัติ==
วัดพระยาออกสร้างขึ้นสมัยสมเด็จพระนารายณ์มหาราช ประวัติการสร้างไม่ชัดเจน ศาสนาสถานแห่งนี้มีพระพุทธรูปปูนปั้นขนาดใหญ่ศิลปะอยุธยา ชาวบ้านเรียกว่า หลวงพ่อขาว ด้านหลังองค์พระมีผนังก่ออิฐถือปูนติดอยู่ทั้งหมดตั้งประดิษฐานบนฐานศิลาแลง และยังพบชิ้นส่วนพระพุทธรูปหินทรายสมัยลพบุรี สภาพชำรุดไม่สมบูรณ์ จำนวน 11 ชิ้น จากรูปแบบศิลปกรรมของพระพุทธรูปปูนปั้นหลังติดผนังอุโบสถที่ไม่สามารถเคลื่อนย้ายได้ ทำให้สามารถกำหนดค่าอายุของวัดพระยาออกได้ว่าอาจสร้างขึ้นในสมัยอยุธยา สันนิษฐานว่าสร้างราว พ.ศ. 2209–2231 ในรัชสมัยสมเด็จพระสรรเพชญ์ที่ 8
โรงเรียนพิบูลวิทยาลัยได้ทำวิหารโถงทรงจัตุรมุขคลุมทับเหนือพระประธาน ผนังปูนและฐานศิลาแลงเมื่อ พ.ศ. 2516 โดยมีสมเด็จพระอริยวงศาคตญาณ (ปุ่น ปุณฺณสิริ) ได้เสด็จมาทรงวางศิลาฤกษ์ กรมศิลปากรประกาศขึ้นทะเบียนเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479
การสำรวจเบื้องต้นภายในเขตโบราณสถานวัดพระยาออก ยังได้พบบ่อน้ำศิลาแลง มีกรงเหล็กสร้างครอบทับอีกชั้นหนึ่งอยู่ในบริเวณใกล้เคียงกันด้วย
==หลวงพ่อขาว==
หลวงพ่อขาว เป็นพระพุทธรูปปูนปั้น หน้าตักกว้าง 4.2 เมตร ประทับนั่งปางสมาธิขัดราบ เหนือฐานบัว ปัจจุบันได้ถูกพอกทับเป็นฐานหน้ากระดาน ครองจีวรห่มเฉียง ชายสังฆาฏิตัดตรงยาวจรดพระนาภี ชายจีวรยาวพาดข้อพระกรซ้าย พระพักตร์ค่อนข้างเหลี่ยม พระขนงต่อกันคล้ายปีกกา ได้รับอิทธิพลศิลปะเขมร พระรัศมีเป็นเปลวซึ่งได้รับอิทธิพลของศิลปะสมัยสุโขทัย มีลักษณะศิลปะอู่ทองรุ่นที่ 2 สิ่งที่แปลกคือ องค์พระหันพระพักตร์ไปทางทิศตะวันตกซึ่งหันพระพักตร์แบบเดียวกับพระประธานในอุโบสถวัดพระศรีรัตนมหาธาตุ วัดพุทไธศวรรย์ วัดพระราม และวัดมหาธาตุ จังหวัดพระนครศรีอยุธยา จึงสันนิษฐานว่าอาจสร้างในยุคยอยุธยาตอนต้น
พระประธานองค์นี้มีผนังก่ออิฐฉาบปูนพร้อมเสา 2 ต้น ติดอยู่ที่ด้านหลังโดยมีความกว้างน้อยกว่าขนาดหน้าตักของพระพุทธรูปประธานเพียงเล็กน้อย ส่วนความสูงของผนังปูนแผ่นนี้อยู่ที่ระดับประมาณพระเนตรของพระประธานเท่านั้น พระประธานและผนังปูนนี้ตั้งวางอยู่บนฐานศิลาแลงขนาดใหญ่
==อ้างอิง==
พระยาออก
โบราณสถานในจังหวัดลพบุรี
สิ่งก่อสร้างในสมัยกรุงศรีอยุธยา
โรงเรียนพิบูลวิทยาลัย
วัดดงเสลา

วัดดงเสลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองค์พระ อำเภอด่านช้าง จังหวัดสุพรรณบุรี มีเนื้อที่ประมาณ 60 ไร่
==ประวัติ==
ไม่ปรากฏหลักฐานว่าวัดดงเสลาสร้างมาตั้งแต่เมื่อใดและใครเป็นคนสร้าง แต่จากชื่อวัดเล่ากันว่า สมัยก่อนบริเวณนี้เป็นป่าดงดิบซึ่งเต็มไปด้วยต้นเสลา (ป่า) มีลำต้นใหญ่หลายคนโอบจำนวนมาก จึงได้ตั้งชื่อหมู่บ้านนี้ว่าบ้านดงเสลา และได้จัดสร้างวัดดงเสลาขึ้นมาคู่กับหมู่บ้าน สมัยก่อนชาวบ้านเป็นชุมชนลาวที่อพยพมาจากเวียงจันทน์ บ้างก็บอกว่าาอพยพมาจากเมืองเขมร สมัยสงครามอยุธยา โดยมีหลักฐานเป็นพระพุทธรูปปางนาคปรกเก่าแก่ศิลปะบายน อายุหลายร้อยปี เนื้อหินศิลาแลงหน้าตัก 12 นิ้ว ที่คนพบได้ในบริเวณที่สร้างอุโบสถมหาอุด ซึ่งน่าจะเป็นพระพุทธรูปที่คนอพยพมาในสมัยนั้นได้นำมาด้วย ต่อมาชาวกะเหรี่ยงซึ่งนับถือผี มาปล้นหมู่บ้านและเผาหมู่บ้านและวัดจนหมดสิ้น ชาวบ้านได้อพยพไปตั้งรกรากใหม่ณ บริเวณบ้านหนองปรือ อำเภอหนองปรือ จังหวัดกาญจนบุรี วัดอยู่ในสภาพร้าง
จน พ.ศ. 2513 หลวงกุน สุทฺธิสีโล จาก จังหวัดสิงห์บุรี ได้เดินธุดงค์มาถึงบริเวณวัดร้างแห่งนี้ กำนันสาลี สำลีอ่อน และชาวบ้านได้นิมนต์ให้หลวงพ่อกุนอยู่จำพรรษาและได้ร่วมกันสร้างวัดดงเสลาขึ้นมาใหม่ในบริเวณปัจจุบัน อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559 เขตวิสุงคามสีมากว้าง 25 เมตร ยาว 46 เมตร
==หลวงพ่อขุนด่าน==
ภายในอุโบสถมหาอุดประดิษฐาน หลวงพ่อขุนด่าน หรือ พระพุทธสุพรรณมุนีศรีศาสดา เป็นพระพุทธรูปศิลปะอู่ทองปางพิจารณาชราธรรมองค์ใหญ่ที่สุด อาจถือว่าเป็นองค์เดียวในโลก มีหน้าตักกว้าง 16 ศอก สูง 20 ศอก เนื้อทองเหลืองรมดำ
ประเพณีการถวายดาบหลวงพ่อขุนด่าน มีมาตั้งแต่สร้างองค์หลวงพ่อ ชาวบ้านที่มากราบไหว้ขอพระหลวงพ่อขุนด่าน เชื่อกันว่าสามารถตัดทุกข์ ตัดเคราะห์ ให้เบาบางลง ให้ร้ายกลับกลายเป็นดี เมื่อประสบความสำเร็จ จึงนำดาบมาแก้บนหลวงพ่อขุนด่านกันเป็นจำนวนมาก ส่วนประเพณีห่มผ้าหลวงพ่อขุนด่านจะจัดขึ้นช่วงใกล้สิ้นปีของทุกปี และจะจัดพร้อมกับงานประจำปีปิดทอง ถวายดาบหลวงพ่อขุนด่าน
==รายนามเจ้าอาวาส==
พระอธิการกุน  สุทฺธิสีโล พ.ศ. 2513–2535 (มรณภาพ)
เจ้าอธิการสมชาย  ชยธมฺโม พ.ศ. 2535–2551 (ลาสิกขา)
พระครูโสภิตสุวรรณาภรณ์ (กฤติธี สุเมธี) พ.ศ. 2551–ปัจจุบัน
==อ้างอิง==
ดงเสลา
สิ่งก่อสร้างในอำเภอด่านช้าง
คณะอุตสาหกรรมบริการ มหาวิทยาลัยเกษตรศาสตร์

คณะอุตสาหกรรมบริการ มหาวิทยาลัยเกษตรศาสตร์ เป็นส่วนงานระดับคณะของมหาวิทยาลัยเกษตรศาสตร์ ล่าสุดที่จัดตั้งขึ้น ณ วิทยาเขตกำแพงแสน จังหวัดนครปฐม โดยก่อนหน้านี้ได้ดำเนินการการจัดการเรียนการสอนด้านอุตสาหกรรมการบริหารอยู่ภายใต้คณะศิลปศาสตร์และวิทยาศาสตร์ และได้รับการพิจารณาอนุมัติจากสภามหาวิทยาลัยให้เป็นส่วนงานระดับคณะ ในคราวประชุม ครั้งที่ 3/2565 เมื่อวันที่ 28 มีนาคม พ.ศ. 2565
== ประวัติ ==
มหาวิทยาลัยเกษตรศาสตร์ได้จัดทำการเรียนการสอนหลักสูตรด้านอุตสาหกรรมบริการในวิทยาเขตกำแพงแสน อยู่ในสังกัดของคณะศิลปศาสตร์และวิทยาศาสตร์ โดยจัดตั้ง "โครงการจัดตั้งภาควิชาอุตสาหกรรมบริการและนวัตกรรมทางภาษา (สอบน)" สังกัดภายใต้คณะศิลปศาสตร์์และ วิทยาศาสตร์ เมื่อปี พ.ศ. 2551 ได้รับความเห็นชอบจากที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 12/2551 วันจันทร์ที่ 24 พฤศจิกายน พ.ศ. 2551 โดยใช้ชื่อว่า ศูนย์การจัดการศึกษานานาชาติ (ศจศน) International Study Management Centre (ISMC) ภายหลังได้ขอเปลี่ยนชื่อใหม่อีก 3 ครั้ง เป็นศูนย์การศึกษาอุตสาหกรรมบริการนานาชาติ (ศอบน) International Service Industry Study Center (ISIS) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 9/2552 วันพุธที่ 30 กันยายน พ.ศ. 2552 โครงการจัดตั้งภาควิชาอุตสาหกรรมบริการ (สอบ) Department of Service Industry (DSI) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์   ครั้งที่ 3/2553 วันที่ 29 มีนาคม พ.ศ. 2553 และล่าสุดเปลี่ยนเป็นโครงการจัดตั้งภาควิชาอุตสาหกรรมบริการและนวัตกรรมภาษา (สอบน) Department of Service Industry and Language Innovation (DSIL) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 7/2553 วันที่ 28 กรกฎาคม พ.ศ. 2553 อนึ่ง โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) ได้เสนอขอปรับฐานะเป็นสายวิชาพร้อมกับโครงการจัดตั้งภาควิชาอื่นๆ ของคณะศิลปศาสตร์์และวิทยาศาสตร์แต่ไม่ผ่านความเห็นชอบของที่ประชุมคณะกรรมการประจำวิทยาเขตกำแพงแสนประจำเดือนมกราคม 2554 ดังนั้น โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) จึงคงสถานะเป็นโครงการจัดตั้งภายใต้คณะศิลปะศาสตร์และวิทยาศาสตร์ตามเดิม  
ต่อมาปี พ.ศ 2565 สภามหาวิทยาลัยเกษตรศาสตร์ ในการประชุม ครั้งที่ 3/2565 วันที่ 28 มีนาคม พ.ศ. 2565 ได้พิจารณาอนุมัติให้จัดตั้งเป็นส่วนงานระดับคณะ และสภามหาวิทยาลัยเกษตรศาสตร์ได้มีประกาศจัดตั้งคณะอุตสาหกรรมบริการ ณ วิทยาเขตกำแพงแสน เมื่อวันที่ 1 เมษายน 2565  โดยมีผลในวันที่ 4 เมษายน พ.ศ. 2565 ประกอบกับมหาวิทยาลัยเกษตรศาสตร์ได้มีคำสั่งมหาวิทยาลัยเกษตรศาสตร์ ที่ 715/2565 ลงวันที่ 4 เมษายน 2565 โดยมอบหมายให้ผู้ช่วยศาสตราจารย์นุชนาถ มั่นคง รองอธิการบดีมหาวิทยาลัยเกษตรศาสตร์ ฝ่ายการเงินและทรัพย์สิน เป็นผู้รักษาราชการแทนคณบดี 
=== รายนามรักษาการคณบดีและคณบดีคณะอุตสาหกรรมบริการ ===
== หน่วยงาน ==
ภาควิชา สำนัก สถาบัน และศูนย์ ภายในคณะอุตสาหกรรมบริการ มหาวิทยาลัยเกษตรศาสตร์ ประกอบด้วย 4 หน่วยงานระดับภาควิชา ดังนี้
สำนักงานเลขานุการ
ภาควิชานวัตกรรมบริการและสื่อสารระหว่างวัฒนธรรม
ภาควิชาธุรกิจท่องเที่ยวและการบิน
ภาควิชาธุรกิจโรงแรมและไมซ์
== หลักสูตร ==
คณะอุตสาหกรรมบริการ มหาวิทยาลัยเกษตรศาสตร์ จัดการเรียน-การสอนในปัจจุบัน 3 ระดับ คือ ปริญญาตรี จำนวน 8 หลักสูตร ปริญญาโท จำนวน 1 หลักสูตร และปริญญาเอก จำนวน 1 หลักสูตร  
==อัตลักษณ์==
สีประจำคณะ : สีเขียวเงินยวง (Metalic Green) 
== อ้างอิง ==
มหาวิทยาลัยเกษตรศาสตร์
เทศบาลตำบลแม่ท่าช้าง

เทศบาลตำบลแม่ท่าช้าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6–8 และบางส่วนของหมู่ 1, 5, 9 ตำบลหางดง (เฉพาะนอกเขตเทศบาลตำบลหางดง) ในอำเภอหางดง จังหวัดเชียงใหม่ ในปี พ.ศ. 2564 เขตเทศบาลตำบลมีประชากรทั้งหมด 4,138 คน
เทศบาลตำบลแม่ท่าช้างเดิมมีฐานะเป็นสภาตำบลหางดงที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลหางดงใน พ.ศ. 2540 ต่อมาในวันที่ 6 เมษายน พ.ศ. 2555 ทางกระทรวงมหาดไทยให้เปลี่ยนชื่อองค์การบริหารส่วนตำบลหางดงเป็นองค์การบริหารส่วนตำบลแม่ท่าช้าง เนื่องจากองค์การบริหารส่วนตำบลหางดงมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลหางดง ทำให้เข้าใจผิดและเกิดความสับสนในการติดต่อราชการ และจัดตั้งเป็นเทศบาลตำบลแม่ท่าช้างตามประกาศกระทรวงมหาดไทยในวันที่ 6 กันยายน พ.ศ. 2556
พื้นที่เทศบาลตำบลอยู่บริเวณรอบนอกย่านอำเภอหางดง พื้นที่เทศบาลอยู่ห่างจากที่ว่าการอำเภอหางดง 2.5 กิโลเมตร อยู่ห่างจากศาลากลางจังหวัดเชียงใหม่ประมาณ 19.6 กิโลเมตร อยู่ห่างจากกรุงเทพมหานครประมาณ 690 กิโลเมตรตามทางรถยนต์ มีพื้นที่รับผิดชอบทั้งหมด 4.05 ตารางกิโลเมตรหรือคิดเป็น 2,531.25 ไร่ มีที่มาของชื่อเทศบาลจากชื่อเดิมของอำเภอหางดง มีชื่อว่า "อำเภอแม่ท่าช้าง" มาจากคำว่า "แม่ต๋าจ้าง" หรือ "แม่ตาช้าง" ซึ่งหมายถึงลำน้ำแม่ท่าช้าง ที่ต้นน้ำออกมาจากช่องน้ำเล็ก ๆ เหมือนตาช้าง จึงเรียกว่า “แม่ต๋าจ้าง”
== อ้างอิง ==
== แหล่งข้อมูลอื่น ==
เว็บไซต์เทศบาลตำบลแม่ท่าช้าง
แม่ท่าช้าง
เทศบาลตำบลหางดง

เทศบาลตำบลหางดง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–4 และบางส่วนของหมู่ 1, 5, 9 ตำบลหางดง ในอำเภอหางดง จังหวัดเชียงใหม่ เดิมมีฐานะเป็นสุขาภิบาลหางดงที่จัดตั้งขึ้นใน พ.ศ. 2500 ได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลหางดงมีประชากรทั้งหมด 7,227 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอหางดง อยู่ห่างจากศาลากลางจังหวัดเชียงใหม่ประมาณ 21.1 กิโลเมตร อยู่ห่างจากกรุงเทพมหานครประมาณ 689 กิโลเมตรตามทางรถยนต์ และใช้เวลา 1 ชั่วโมง 5 นาทีถึงกรุงเทพมหานครผ่านท่าอากาศยานนานาชาติเชียงใหม่ มีพื้นที่รับผิดชอบทั้งหมด 2.72 ตารางกิโลเมตรหรือคิดเป็น 1,700.0 ไร่ เทศบาลตำบลหางดงมีสภาพทางเศรษฐกิจดีมาก มีการจราจรที่คับคั่งที่สุดในจังหวัดเชียงใหม่ อีกทั้งเป็นเทศบาลที่รองรับความเจริญของนครเชียงใหม่
== อ้างอิง ==
== แหล่งข้อมูลอื่น ==
เว็บไซต์เทศบาลตำบลหางดง
หางดง